Ossetisk

Ossetisk er eit iransk språk som blir tala i Ossetia, eit område i fjella på grensa mellom Russland og Georgia. Språket har kring 550 000 brukarar, om lag 451 000 i Russland, hovudsakleg i Nord-Ossetia"Vserossijskaja perepis naselenija 2010"  - Folketeljinga i Russland 2010 og rundt 100 000 i Sør-Ossetia i Georgia. Det er skule- og administrasjonsspråk i Nord- og Sør-Ossetia.

Ossetisk høyrer til den nordaustlege greina av dei iranske språka. Det stammar frå ein av de mange iranske dialektane som blei tala i Sør-Russland i oldtida og tidleg mellomalder.

mini|venstre|Førstesida til første utgåva av Ræstdzinad frå 1923.

Dei to hovuddialektene er den austlege ironske, som har flest talarar, og den vestlege digorske. Skriftspråket byggjer på ironsk og blir skrive med det kyrilliske alfabetet. Dette alfabetet blei tilpassa ossetisk av språkforskaren Andreas Sjögren i 1844, med ulike 
representasjonar av kvar språklyd med bokstavar og diakritiske teikn. Etter eit kortvarig forsøk med latinske bokstavar gjekk dei sovjetiske styresmakten tilbake til dette alfabetet i 1936, med digrafar i staden for dei fleste diakritiske teikna. I Sør-Ossetia blei det georgiske alfabetet teke i bruk, noko som førte til folkeleg oppstand i 1951 og avskaffing i 1954. 

mini|venstre|Ossetiske ordtak skrivne med latinske bokstavar.

Ossetisk har ein rikhaldig folkloristisk tradisjon, noko av han med røter til den iranske oldtida. Det voks fram ein kristen litteratur frå byrjinga av 1800-talet. Den litterære aktiviteten voks også etter oktoberrevolusjonen i 1917. Kosta Khetagurov (1859–1906) er rekna som far til den nasjonale litteraturen.

 Kjelder 

Denne artikkelen bygger på «Ossetisk» frå , og «Ossetic language» frå  den 17. juni 2012.  

Bakgrunnsstoff
Ossetic Grammatical Studies ved ossetic-studies.org (engelsk)
Ossetian ved omniglot.com (engelsk)

Kategori:Iranske språk
Kategori:Språk i Georgia
Kategori:Språk i Russland
Kategori:Språk i Tyrkia
Kategori:Einskildspråk